 Parí ìròyìn yìí:Ọdun Ọlọjọ: Asiko ti to fun awa ọmọ ilẹ Afrika lati wa ni iṣọkan- Bonge Ọba kan lati orileede South Africa, Rabagaye Bonge, ti sọ pe aisi iṣọkan laarin awọn ọmọ ilẹ Afrika lo fa a ti awọn ọta ṣe n fi ogun ẹyin ja wọn.Nibi ayẹyẹ ọdun Ọlọjọ to waye ni aafin Ọọni Ifẹ, Ọba Adeyẹye Ẹnitan Ogunwusi, lọgbọnjọ, oṣu Kẹsan-an, ọdun yii, ni ori-ade naa ti sọ pe iyapa ti pọ ju ninu ẹya Afrika, eleyii to si n ṣakoba pupọ fun iran naa.Gẹgẹ bo ṣe wi, Ohun to fa wahala iyapa naa ko ye ẹnikẹni, o si ti to asiko bayii lati ri i pe iṣọkan ati ifẹ pada, idi si niyi ti gbogbo orileede to wa labẹ ajọ Sovereign Congress of Africa fi gbọdọ ṣiṣẹ papọ.A gbọdọ ri i daju pe gbogbo Afrika wa niṣọkan. Ninu iṣọkan la ti le duro, iyapa ko le so eeso rere kan fun wa. A gbọdọ daabo bo ogun-ibi wa, eyi ti i ṣe oniruuru aṣa iyebiye ti a ni.A ko gbọdọ ba ara wa ja mọ. Ọkan naa ni wa. Ti a ba wa niṣọkan, awọn ọta maa bẹru wa. A gbọdọ pada si orirun wa, igba yẹn ni a maa bori aye. : Ọba yii rọ gbogbo awọn ọmọ Afrika lati bọwọ fun ara wọn, ki wọn si maa fi ifẹ ṣe ohun ti wọn ba n ṣe.Ninu ọrọ tirẹ, Kọmiṣanna fun ọrọ awọn ẹgbẹ oṣelu nipinlẹ Ọṣun, Dokita Biyi Ọdunlade, sọ pe pataki Ọlọjọ ni lati ṣapọnle aṣa Yoruba.O ni ọdun naa jẹ ọkan lara awọn ọdun pataki ti ko jẹ ki aṣa, ede ati iṣe Yoruba parun. O si rọ awọn ọmọ ilẹ Yoruba lati ri i daju pe aṣa wọn ko parun. 